 RAIS John Magufuli amelitumia salamu Bunge na kusema amefarijika kwa pongezi walizompa kupitia azimio walilotoa Septemba 3, mwaka huu.Bunge lilipitisha azimio la kumpongeza Rais kutokana na mambo mbambali aliyofanya ikiwemo kuwa Mwenyekiti mpya wa Jumuiya ya Maendeleo Kusini mwa Afrika (SADC).Akisoma salamu hizo bungeni jana, Spika wa Bunge, Job Ndugai alisema kupitia barua hiyo, Rais Magufuli amefarikijika kuona Bunge hilo linatambua mchango wake mkubwa kama Rais wa Tanzania na pia Mwenyekiti wa SADC.“Kwa kweli nimefarijika kuona bunge lako tukufu linatambua mchango wangu kama rais wa Jamhuri ya Muungano wa Tanzania lakini pia kama Mwenyekiti wa Jumuiya ya Maendeleo Kusini mwa Afrika (SADC),” Spika Ndugai alinukuu sehemu ya barua hiyo.